钦定古今图书集成/理学汇编/学行典/第208卷 > 董淑
## 钦定古今图书集成/理学汇编/学行典/第208卷 > 董淑

按《宁波府志》：“董淑，字宗顺，鄞人，举人。鍷子鍷早卒，淑
以遗腹生，稍有知，见母感泣，辄共其母泣，黯黯系母
膝，无须臾离。稍长，就外傅，归辄复系母膝，作婴儿戏。
读书夜央，必入伺母寝，抚衾褥安煖始睡。母疾，不解
衣带，餰粥汤药，不以他属。事兄如事父，未食不敢食，
劳必先承，出纳必受命。二姊俱有疾，淑视餰粥汤药”
一如母次。姊羸，须人乳，则日取妻乳并丐之邻妇，袖
小器以饮姊，数往返不替。长姊卒，恤其养子如亲生。
丙午就试，兄子以病告，辄委行李而奔。年四十二，竟
先母卒，知者皆惜之。

选，至高邮病故。母唐氏在家亦故。时敏德甫九岁，力
不能支，日拊柩号泣，闻于邑，邑为给费，及贷以夫船，
始得扶柩以归。及长，不乐仕进，于三山建永思堂，环
植以竹，哀慕久而不替。有司屡以材荐，以禄不逮亲，
固辞不就，号曰竹所先生。享年一百五岁。”